BIONNALE 2025 - The Life Sciences Event in Berlin
2025-05-14 - 2025-05-15 | Online és Berlin, Németország
A BIONNALE az élettudományi és egészségügyi iparágak legnagyobb hálózatépítő rendezvénye Berlinben. Az évente megrendezett eseményen az akadémiai és ipari szféra képviselői vesznek részt, hogy stratégiai kapcsolatokat keressenek és alakítsanak ki. Legyen részese a BIONNALE 2025-nek, és használja ki az informatív előadásokat és az új kapcsolatokat az üzleti életében.

Mire számíthat?

szakmai előadások
plenáris ülések
üzleti és pályázati partnerkeresési lehetőség
helyszíni ipari kiállítás, ahol bemutathatja termékeit és szolgáltatásait.

Mikor? – 2025. május 14-15.
Hol?
A BIONNALE 2025 helyszíni (2025. május 14., Berlin) és virtuális (2025. május 15., online partnerkereső) rendezvény lesz.
Helyszín: Ludwig Erhard Haus, Fasanenstraße 85, 10623 Berlin, Németország.
Ki vesz részt a rendezvényen?
Vállalatok és kutatóintézetek a régióból és azon túlról, amelyek közös fejlesztési vagy kutatási lehetőségeket keresnek – Új ötletekkel és innovatív megközelítésekkel rendelkező startupok – Befektetők vállalati, intézményi és kockázati tőkebefektetési oldalról, valamint egyéb érdekeltek.
Miért érdemes részt venni?

Használja fel a rendezvényt új üzleti projektek elindítására.
Találkozzon az innovatív technológiák szolgáltatóival egész Európából.
Lépjen kapcsolatba potenciális partnerekkel a jövőbeli együttműködés érdekében.
Teremtsen határokon átnyúló kapcsolatokat a hosszú távú üzleti kapcsolatokhoz.
Szerezze be a legfrissebb információkat a trendekről és innovációkról.

A rendezvényen való részvétel díjmentes.
Regisztráció és további információ

Nyílt innovációs kihívások - Egészségügyi forradalmak kongresszusa 2025
2025-05-14 - 2025-05-28 | Barcelona, Recinte Modernista de Sant Pau, Barcelona, Spain
Az ‘Open Innovation Challenge Health Revolution Congress 2025’ rendezvényt a katalán kormány Vállalkozás- és Munkaügyi Minisztériumának ACCIÓ nevű szervezeti egysége szervezi, együttműködve az Enterprise Europe Networkkel, a világ legnagyobb vállalkozástámogató hálózatával.
Miért érdemes részt venni?

Egyedülálló alkalom, hogy kapcsolatot teremtsünk gyógyszeripari vállalatokkal, innovatív kkv-kkal, kórházakkal és biztosítótársaságokkal, amelyek új technológiai megoldásokat keresnek a digitális egészségügyben.
Személyre szabott B2B napirendet kap az Ön érdeklődési körének és lehetőségeinek megfelelően
A részvétel ingyenes, akár teljesen online formában is lehetséges
A 30 perces találkozók kulcsfontosságúak a kezdeti kapcsolatok kiépítéséhez, lehetővé teszik a potenciális együttműködési partnerekkel való találkozást, a résztvevők gyorsan felmérhetik egymás érdeklődési körét és szakértelmét

Regisztráció: https://www.b2match.com/e/health-revolution-congress-openinnovationchallenge
Határidő: 2025. május 12. (a helyszíni találkozóra)
Helyszín: Barcelona vagy online

Kamarai Fenntarthatósági Klub - Fókuszban a körforgásos gazdaság
2025-05-15 14:00 - 16:00 (Europe/Budapest) | Holcim Magyarország kft., Cement u. 1., Királyegyháza, 7953, Magyarország
A klub májusi ülése ezúttal külső helyszínen lesz megtartva. A Holcim Magyarország Kft. meghívására, a királyegyházai cementgyárukban lesz az ülés.

Az építőipar számára egyedi megoldásokat kínáló Holcim Magyarország Kft. közel 150 főt foglalkoztat, 2021-es nettó értékesítési árbevétele több mint 28 milliárd forint. A Holcim Magyarország egy cementgyárat üzemeltet Királyegyházán és egy agyag- és mészkőbányát Bükkösdön. A Királyegyházi Cementgyár az elérhető legmodernebb technikával 2011 óta üzemel, mára hazánk egyik meghatározó építő-alapanyag gyártójává vált. Célja partnerei és végfelhasználói igényeinek teljes körű kiszolgálása innovatív, kitűnő minőségű cementtermékekkel – mind ömlesztett, mind zsákos formában.

Az ülés témái:

Körforgásos gazdaság a cementgyártásban – Fenntartható zöld megoldások a Holcim Magyarország Kft.-nél – előadó Hoffmann Tamás, Ügyvezető igazgató – Holcim Magyarország Kft.
Gyárlátogatás

Időpont: 2025.05.15. 14.00-16.00
Helyszín: 7953 Királyegyháza, Cement u. 1.

A klub ülésre még korlátozott számban lehet jelentkezni. Regisztráció (az új jelentkezőknek): https://forms.gle/oVd2LDKzgiFc3GFb9
Az üzem területére csak a cég által meghatározott szabályok alapján lehet belépni! Ezzel kapcsolatban bővebb információkat kaphatnak az alábbi elérhetőségen: Szigeti Rudolf szigeti.rudolf@pbkik.hu

Az eseményt az Enterprise Europe Network támogatja.

International B2B Software Days 2025
2025-05-19 - 2025-05-21 | Hibrid
Várjuk Önt is az International B2B Software Days 2025 hibrid B2B üzletember találkozón, mely az Enterprise Europe Network társszervezésében valósul meg!

A rendezvény Közép-Európa egyik legnagyobb szoftver és applikáció fejlesztéssel foglalkozó konferencia mellett kerül megrendezésre Bécsben 2025. május 19-21. között.
A B2B rendezvényen való részvételre személyesen és virtuális formában is lehet csatlakozni az alábbi link segítségével:
https://2025.b2bsoftwaredays.com/
Regisztráció határideje: 2025. május 19.
KIEMELT TÉMÁK:

Innováció és nemzetközi együttműködés​
Nyílt forráskódú technológiák​
Adatközpontú szoftverfejlesztés​
Mesterséges intelligencia alkalmazása, AI-alapú innovációmenedzsment​
Kiberbiztonság és szabályozási kihívások
Digitális hozzáférhetőség​
Agrárdigitalizáció

További információ: een@pbkik.hu

Kamarai támogatott külpiaci delegáció Ausztriába, Linzbe - Smart Automation Austria
2025-05-19 08:00 - 2025-05-21 17:00 | Majorossy Imre utca 36., Pécs, Baranya, 7625, Magyarország
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2025. május 19-21. között támogatott részvételi lehetőséggel üzleti delegációt szervez Ausztriába, Linzbe. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.
A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint az osztrák üzleti környezet megismerése. A delegáció látogatást tesz a Smart Automation Austria ipari automatizálási szakvásáron.

Miért érdemes részt venni?

ingyenes részvétel a szakmai és üzleti programokon,
tájékozódás Ausztria üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a Smart Automation Austria ipari automatizálási szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére két éjszakára egyágyas szobában reggelivel,
kinti transzfer a szálláshely és a szakmai programok helyszínei között max. 2 fő számára cégenként

A Smart Automation Austria szakvásárról röviden
A kétévente megrendezésre kerülő Smart Automation Austria szakvásárra idén 2025. május 20-22. között kerül sor. A gyári és folyamatautomatizálás minden aspektusát lefedi – az egyes komponensektől kezdve a teljes rendszerekig és integrált megoldásokig. Ausztria legnagyobb iparági platformjaként innovatív termékeket és megoldásokat kínál, izgalmas előadássorozatokkal a látogatók számára.
A vásár látogatói az alábbi szakterületek kiállítóival találkozhatnak:

Hajtástechnika (elektromos, mechanikus, hidraulikus, pneumatikus),
Automatizált gyártás,
Működtetés és monitorozás,
Buszrendszerek és ipari kommunikáció,
Automatizálási technológiai szolgáltatások és tervezés,
Ipari elektronika,
Kisfeszültségű technológia,
Pneumatika az automatizáláshoz,
Folyamatszabályozási technológia,
Szenzortechnika és ipari képfeldolgozás,
Mérés- és szabályozástechnika,
Vezérléstechnika/PLC

A delegációba a Ausztria iránt érdeklődő, elsősorban a fenti ipari területeken tevékenykedő, exportorientált cégprofilú kis- és középvállalkozások jelentkezését várják.
Tervezett szakmai és üzleti programok

tájékoztató az osztrák gazdasági környezetről, üzleti lehetőségekről, kulturális különbségek és üzleti jó gyakorlatok bemutatása
vásárlátogatás a Smart Automation Austria kiállításon
igény szerint üzleti találkozók egyéni szervezésben

A részletes szakmai programról a későbbiekben küldenek tájékoztatást. A szakmai programok nyelve az angol és/vagy a német, magyar tolmácsolást nem biztosítanak.
A kinti szervezők mindent megtesznek a rendezvények sikeréért, de javasolják, hogy az eredményes kiutazás érdekében, saját szervezésben is hívjanak partnereket az üzleti programokra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
Szervezők
A Magyar Kereskedelmi és Iparkamara (MKIK) együttműködve Magyarország Bécsi Nagykövetségével.
A támogatott részvétel feltételei

magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol vagy német nyelvtudása,
érvényes kamarai regisztráció,
a jelentkezéshez és a részvételhez szükséges minden online felület és dokumentum hiánytalan, megfelelő minőségben történő kitöltése és visszaküldése a megjelölt határidőig: online jelentkezés angol nyelven, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
cégenként egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
a kinti transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
az üzleti delegáció külföldi szakmai programjának gördülékeny lebonyolítása céljából a csoport tagjai a kinti helyszínek között együtt közlekednek és az MKIK által a későbbiekben meghatározott hotelben szállnak meg. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei saját gépkocsival vagy vonattal,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel

Költségvállalási nyilatkozat

a szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése,
visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) költségét az MKIK-nak

Jelentkezési határidő
2025. április 11., péntek
Jelentkezés módja

online regisztráció ezen a linken angol nyelven
a költségvállalási nyilatkozat kitöltése cégenként, cégszerű aláírással és határidőre történő megküldése a turkovics.rebeka@mkik.hu e-mail címre

A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be. Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ és kitöltendő űrlapok: Külpiaci delegáció Ausztriába, Linzbe

Kína és a magyar vállalkozások: Kihasználatlan lehetőségek és új perspektívák
2025-05-19 14:00 - 16:00 | Online – Zoom
A dinamikusan fejlődő kínai gazdaság számos új lehetőséget kínál a magyar vállalkozások számára, ugyanakkor a siker érdekében elengedhetetlen a piac sajátosságainak és kihívásainak ismerete.

A Pécs-Baranyai Kereskedelmi és Iparkamara a China Brand Fair 2025 szervezőjével, a CECZ Közép-európai Kft.-vel együttműködve május 19-én online fórum keretében osztja meg gyakorlati tapasztalatait arról, hogyan aknázhatják ki a magyar cégek a kínai piac adta előnyöket, hogyan építhetnek stabil és eredményes üzleti kapcsolatokat, valamint merre érdemes elindulni megbízható kínai partnerek keresésekor. Emellett a résztvevők betekintést nyerhetnek a kínai üzleti kultúrába is, amely kulcsfontosságú a hatékony tárgyalások és hosszú távú együttműködések kialakításában. A rendezvény célja, hogy gyakorlati iránymutatást és naprakész információkat nyújtson a vállalkozások számára, segítve őket abban, hogy magabiztosan hozhassanak stratégiai döntéseket, sikeresen építhessék ki kínai üzleti kapcsolataikat, és gördülékenyen igazodjanak az eltérő üzleti normákhoz.

Program:
14.00 – 14.05 Résztvevők csatlakozása online
14.05 -14.25 China Brand Fair 2025 kiállítók, partneri lehetőségek Budapesten – Szohr Fruzsina, Cecz Közép-európai Kft.

14.25 – 14.45 Kínai piaci tapasztalatok, hatalmas ország – hatalmas lehetőségek – miben tud segíteni a PBKIK Üzletfejlesztési követe Kína viszonylatában? – Györki Renátó
14.45 – 15.00 Hogyan segítünk a vállalkozóknak a külpiacra lépésben? – China Sme Center, nemzetközi partnerkereső lehetőségek – Schmidt Enikő, PBKIK Enterprise Europe Network iroda
15.00 – 16.00 A regisztráció során feltett kérdések megválaszolása, kötetlen beszélgetés az előadókkal
A részvétel díjmentes, de előzetes regisztrációhoz kötött, melyet az alábbi linken tud megtenni:

2025.05.19. Kínai online fórum

Résztvevő neve

Résztvevő email címe

Vállalkozás neve

Vállalkozás adószáma

Van vagy volt már kínai üzleti partnere?
*

Igen

Nem

Kérjük, ha van a Kínai üzleti partnerséggel kapcsolatban kérdése előzetesen az előadókhoz, azt itt írja meg:

Beküldés

További információ: schmidt.eniko@pbkik.hu

MURCIA FOOD 2025
2025-05-20 - 2025-05-21 | Murcia, Auditorio y Centro de Congresos Víctor Villegas, Murcia, Spain
A MURCIA FOOD esemény fő célja a vállalatok, technológiai központok és egyetemek közötti együttműködés előmozdítása az élelmiszeripari innováció fellendítése érdekében. Két fő rendezvényre kerül sor: a Murcia FOOD közvetítői eseményre és a Nemzetközi Élelmiszertechnológiai Szimpóziumra. A rendezvényen való részvétel ingyenes.

Az előbbi esemény a legújabb alkotásokat mutatja be az élelmiszer-technológia területén, kiváló lehetőséget biztosítva a különböző európai országok vállalatainak arra, hogy találkozókat tartsanak, amelyek célja az ágazat legújabb innovációival kapcsolatos technológiai együttműködési megállapodás létrehozása.
A XII. Nemzetközi Élelmiszertechnológiai Szimpóziumon számos konferenciára és előadásra kerül sor, ahol az ágazat legújabb alkotásait mutatják be.
Témák:

Élelmiszerbiztonság
Egészség és táplálkozás
Biotechnológia és fenntarthatóság
Digitalizáció és folyamatirányítás
Hidraulikai technológiák az élelmiszeriparban

Időpont: 2025.05.20-21.
Helyszín: Murcia, Spanyolország
Regisztráció: https://www.b2match.com/e/murciafood2025

AUTOPROMOTEC 2025
2025-05-21 - 2025-05-23 | Bologna, Olaszország
A Promotec és a Unioncamere Emilia-Romagna az Enterprise Europe Networkkel együttműködve közvetítői eseményt szervez az AUTOPROMOTEC 2025 – Nemzetközi autóipari felszerelések és utángyártott termékek kiállítása (Bologna, Olaszország, 2025. május 21-24.) keretében.
A közvetítői esemény jó lehetőséget kínál a nemzetközi üzleti és technológiai partnerségi megállapodások fellendítésére.

A közvetítői eseményen való részvétel egyedülálló lehetőséget kínál:

üzleti és/vagy technológiai partnerség létrehozására
minőségi partnerség kiépítésére
technológiáit/projektötleteit/szolgáltatásait mutathatja be
találkozzon az európai K+F projektek potenciális együttműködési partnereivel
ismerje meg az új technológiákat és megoldásokat

Regisztráció: https://autopromotec-2025.b2match.io/

Matchmaking @GITEX 2025
2025-05-21 - 2025-05-27 | Hibrid
2025-től a GITEX EUROPE a Berlini Kiállítási Központban kerül megrendezésre! Önt is várjuk a GITEX Europe kiállítás keretében zajló online és személyes üzletembertalálkozóra, melyre az Enterprise Europe Network (EEN) támogatásával kerül sor!

Több mint 60 000 tech szakember, 2 500 kiállító és 1 000+ startup részvételével, több mint 100 országból, a GITEX EUROPE Európa technológiai szektorának vezető platformja.
A GITEX 2025 Matchmaking üzletember találkozóin célzott B2B megbeszéléseken keresztül építhet új üzleti kapcsolatokat, találhat partnereket innovatív technológiai projektekhez, és bővítheti nemzetközi piaci lehetőségeit. Az esemény kiváló alkalom a globális technológiai szektor szereplőivel való kapcsolatfelvételre, együttműködések kialakítására és üzleti növekedésének elősegítésére.

személyes B2B időpontja: 2025. május 21-23.
online B2B időpontja: 2025. május 26-27.

Azon cégek képviselőinek, akiknek van előzetesen lefoglalt személyes megbeszélése, az EEN ingyenes belépőt biztosít.
REGISZTRÁCIÓ
Témakörök

Mesterséges intelligencia és robotika
Felhőalapú számítástechnika, adatelemzés, IoT
Fogyasztói elektronika
Kiberbiztonság
Digitális városok
Pénzügy és digitális eszközök
Egészségügyi technológia
Jövő mobilitása és pilóta nélküli légi járművek (UAV)
Intelligens kapcsolódás és telekommunikáció
Tudomány és technológia
Fenntartható technológiák

További információ: een@pbkik.hu

Zöld jövő a tetőn – vállalatlátogatás és workshop a Terránnál
2025-05-21 13:00 - 16:00 | Terrán Tetőcserépgyártó Kft., Engel János József u. 8., Pécs, 7630, Magyarország
Hogyan válhat egy hagyományos gyártócég a fenntarthatóság mintapéldájává? A Terránnál személyesen nézhetjük meg, hogyan valósul meg a zöld transzformáció – a napenergiától a napelemes tetőcserépig.

A több mint 110 éves, hazai tulajdonú vállalat nemcsak Magyarország piacvezető tetőcserépgyártója, hanem saját fejlesztésű megoldásaival az iparági innováció élén jár. A pécsi vállalatlátogatáson a résztvevők bepillantást nyerhetnek a gyártás kulisszái mögé, találkozhatnak a cég vezetőjével, és kerekasztal-beszélgetésen vehetnek részt az energiaátmenet lehetőségeiről.
Kinek szól: kkv-döntéshozóknak, energetikai és fenntarthatósági szakembereknek
Időpont: 2025. május 21. 13:00-16:00
Helyszín: Terrán Tetőcserép Gyártó Kft., 7630 Pécs Engel János József u. 8.
A részvétel díjmentes, de regisztrációhoz kötött.
Részletes program és regisztráció: https://formacio.hu/zold-jovo-a-teton

Hogyan állnak most Amerikában a csillagok? - Lehetőségek és válaszok egy helyen (online)
2025-05-21 14:30 - 15:50 | Online
Az USA Accelerator célja, hogy feltérképezze a kamarai tagság érdeklődését az amerikai piac iránt, bemutassa a piacra lépést támogató szolgáltatásokat, és gyakorlati információkat adjon a floridai gazdasági környezetről, valamint az amerikai adózással és könyveléssel kapcsolatos legfontosabb tudnivalókról. Emellett bemutatkozik a Hungarian Summit is – az amerikai-magyar üzleti kapcsolatok egyik legfontosabb találkozója.
📅 2025. május 21. (szerda)
🕒 14:30 – 15:50 (CET)
📍 Zoom
Az online programon való részvétel díjmentes, de előzetes regisztrációhoz kötött!
A regisztrációs link itt érhető el.
További információ:
DUKAI Edit Head of Office
Edit.Dukai@USAAccelerator.com
* * *
A magyar vállalkozások nemzetközi piacra lépését a Pécs-Baranyai Kereskedelmi és Iparkamarában is működő Enterprise Europe Network támogatja.

Pénz, de honnan? 2025 – Pécs
2025-05-22 09:30 - 13:00 | Pécsi Kereskedelmi Központ, Majorossy Imre utca 36., Pécs, Magyarország
Van remény a recesszióból kilábalásra, a tőkehiány enyhítésére? A kkv-kat segítő Demján Sándor Program, Jedlik Ányos Energetikai Program és az EU-pénzekből GINOP Plusz, DIMOP Plusz pályázati kiírások tömkelege indult és indul be 2025-ben. 50 milliárd keretösszegű új támogatás nyílik áprilisban a leghátrányosabb helyzetű régiók mikro- és kisvállalkozásainak! Lehet válogatni: tőkefinanszírozást kérhetünk, alacsony kamatú vagy 0-kamatozású innovációs és beruházási hiteleket, vissza nem térítendő támogatásokat vehetünk fel akár nulla vagy kevés önrésszel. Amely cégnek nincs honlapja, igényelhet honlaputalványt. A Jedlik Ányos energetikai programból rengetek kkv részesedhet! És még sok egyéb támogatott forrásszerzési lehetőség vár a kkv-kra.
A népszerű Széchenyi hitelek némelyikének ismét csökkent a kamata.Ezeken kívül még sok, például foglalkoztatáshoz, képzéshez köthető új támogatásokról tudunk beszámolni. S szó lesz olyanokról, amikről még talán senki sem hallott.
A kereskedelmi banki forrásszerzés nagyon is versenyképes lehetőségeinek és a vagyon biztonságba helyezésének bemutatásáról sem feledkeznek meg a 25. évébe lépett „Pénz, de honnan” roadshow előadói.
A Pénz, de honnan? roadshow-konferencia minden évben bemutatja a hazai kkv-k számára rendelkezésre álló kedvezményes, támogatott és előnyös pénzforrásokat és a működési hatékonyságot növelő új módszereket. Az előadók személyes konzultációra is várják a résztvevőket a helyszínen.

A rendezvényen való részvétel díjmentes de regisztrációhoz kötött.Részletes program és jelentkezés:
Pénz, de honnan? 2025 – Pécs

Textile Connect 2025
2025-05-28 - 2025-05-29 | Online
A Textile Connect egy online platform, amelynek célja, hogy értékes kapcsolatokat alakítson ki a textilipari vállalatok, tervezők és gyártási partnerek között. A hatodik egymást követő évben adnak otthont egy exkluzív online partnerkereső eseménynek, ahol a vevők és a beszállítók találkozhatnak, hálózatot építhetnek, és feltárhatják a lehetséges együttműködéseket.
A részvétel ingyenes, de regisztrációhoz kötött.

Kinek érdemes részt venni?

Tervezők vagy vásárlók, akik értékes partnerséget szeretnének kialakítani innovatív és fenntartható gyártó vállalatokkal
Szövetek vagy más textilanyagok beszállítói és gyártói, akik potenciális ügyfelekkel és együttműködőkkel szeretnének kapcsolatba lépni
A textilipar számára speciális szolgáltatásokat nyújtók, például varrást, festést, nyomtatást végzők, akik szeretnék bemutatni kínálatukat

Időpont: 2025. május 28-29.
Regisztráció: https://textileconnect25.b2match.io/
Határidő: 2025. május 27.

Digitalizációs és MI-érettség – új módszertan segítheti a baranyai vállalkozásokat
2025-05-28 12:00 - 16:00 | Budapesti Műszaki és Gazdaságtudományi Egyetem (BME), Magyar tudósok krt.2., Budapest, 1117, Magyarország
Bár az MI-megoldások egyre nagyobb jelentőséget kapnak, sok európai vállalat, különösen a kis- és középvállalkozások, még mindig a felhasználásuk kezdeténél tartanak, hiszen komoly kihívást jelenthet beilleszteni a céges struktúrákba az MI-megoldásokat. Többek között ezt a folyamatot is támogatja a Digital Coach Intelligence (DCI) elnevezésű EU-s projekt, melynek a Pécs-Baranyai Kereskedelmi és Iparkamara is partnere.

Az érdeklődő vállalkozások május 28-án, a BME Ipar 4.0 Technológiai Központban ismerkedhetnek meg a projekt célkitűzéseivel és aktívan részt is vehetnek az MI érettségi modell és a digitális edző feladatkör továbbfejlesztésében.
Tervezett program:
12:00 – 12:15: Regisztráció
12:15 – 12:35: A DCI projekt bemutatása – Nagy Eszter, PBKIK
12:35 – 13:05: Mit értünk MI alatt a gyakorlatban? – Nagy Eszter, PBKIK
13:05 – 13:50: Ebédszünet
13:50 – 14:20: Tanuló- és kutatógyárak – a BME ALMS megoldása – Kovács László, BME I4.0 TK
14:20 – 15:00: Gyakorlati esetek áttekintése (Contrall Kft; Anderson Group Hungary)
15:00 – 15:45: A kkv-k MI tananyagokkal szembeni elvárásai – Katona László, BME I4.0 TK
15:45 – 16:00: Zárókör
Az érdeklődőknek online részvételi lehetőséget is biztosítunk.
Helyszín: BME Ipar 4.0 Technológiai Központ, 1117 Budapest, Magyar Tudósok körútja 2., BME I épület, fsz.017.
További információ és regisztráció: Nagy Eszter nagy.eszter@pbkik.hu, Pohli Krisztina pohli.krisztina@pbkik.hu

Kolozsvári Innovációs Napok 2025
2025-05-29 - 2025-05-30 | Kolozsvár, Románia
Az évente megtartott esemény 13. kiadása május 29-30. között kerül megrendezésre Kolozsváron, Romániában. A rendezvény az innováció ösztönzésének, a vállalkozói szellem előmozdításának és a hatásos, iparágak közötti együttműködések lehetővé tételének platformja. A kézzelfogható eredmények elérésére összpontosító esemény lehetőséget biztosít arra, hogy a merész ötletekből átalakító erejű valóságot teremtsenek.

A második nap fénypontja a kolozsvári Babeș-Bolyai Tudományegyetemen megrendezett partnerkereső esemény lesz. A személyes találkozók szervezése iránt érdeklődő résztvevőknek regisztrálniuk kell a b2match platformon.
Milyen előnyökkel jár a rendezvényen való részvétel?

Célzott kapcsolatépítés
Üzleti kapcsolatok bővítése
Tudásmegosztás
Márkaismertség növelése

Regisztráció: https://www.b2match.com/e/cluj-innovation-day-2025

A kiberbiztonság jelentősége az innovatív technológiák mellett
2025-05-29 10:00 - 13:30 | Majorossy Imre utca 36., Pécs, Baranya, 7625, Magyarország
Hogyan védekezhetnek a vállalkozások a digitális világban rejlő kiberfenyegetésekkel szemben? A résztvevőkkel egy interaktív beszélgetés és tapasztalat megosztás keretében megvizsgáljuk, hogyan védhetik meg a vállalkozásukat a digitális fenyegetésektől és garantálhatják a technológiai innovációk biztonságos alkalmazását.

Workshop célja:
A workshop keretében közösen áttekintjük, hogy milyen lehetőségek állnak rendelkezésre a vállalkozások számára a kiberfenyegetésekről és kitettségekről, megoldási javaslatok és irányok felvázolásával.
Workshop ideje: 2025. május 29. 10:00 – 13:30
Helyszín: Teatrum Bistro (1065 Budapest, Nagymező utca 17.)
Előadó: Erdei Csaba, kiberbiztonsági szakértő, Infotér, alapító és cégvezető, ACPM IT Tanácsadó Zrt.

A DEDIH Klub májusi workshop alkalmán szó lesz:

A leggyakoribb kiberfenyegetések: adatszivárgás, adatlopás, phishing, ransomware. Hogyan védekezhetnek a vállalkozások?
Hogyan építhetnek ki hatékony kiberbiztonsági rendszereket a vállalkozásokban?
Legjobb gyakorlatok: biztonsági protokollok, adatvédelem, GDPR és más szabályozások.
Kiberfenyegetéseknek való kitettség felismerése. Case-study-k bemutatása és jógyakorlatok, tapasztalatok megosztása

Támogatott részvételi lehetőség a Portugal Smart Cities Summit kiállításon
2025-06-03 - 2025-06-05 | Feira Internacional de Lisboa, R. do Bojador, Lisszabon, 1998-010, Portugal
Magyarország lisszaboni Nagykövetsége immár negyedik alkalommal biztosít lehetőséget magyar cégek számára, hogy térítésmentesen bemutatkozhassanak, az idén 2025. június 3-5. között megrendezésre kerülő Portugal Smart Cities Summit kiállításon.

Portugal Smart Cities Summit
Várják a vállalatok jelentkezését a kormányzati megoldások, okos város, IT&IOT, kiberbiztonság, mobilitás, energetika, víz-, hulladék- és környezetgazdálkodás, valamint egészségipar területéről.
Jelentkezési határidő: 2025. április 13.
További információ: dr. Pekári-Vékei Judit külgazdasági attasé
judit.vekei@mfa.gov.hu
Tel.: +36 70 682 5982

Digitalizáció, kulturális örökség és intelligens turizmus - Online információs nap és partnerkereső lehetőség
2025-06-03 09:30 - 17:00 | Online
Az információs és partnerkereső rendezvény a digitalizációra, a kulturális örökségre és az intelligens turisztikai projektekre vonatkozó európai finanszírozási lehetőségekről szól. A cél, hogy a résztvevők megismerjék az európai finanszírozási rendszerek széles skáláján kínált pályázati felhívásokat (pl. Horizon Europe, Creative Europe, Interregional innovation investments).
Miért érdemes részt venni?

Tájékoztató (9.30-tól 12.30-ig): az Európai Bizottság előadói mutatják be a különböző uniós finanszírozási rendszerek keretében rendelkezésre álló lehetőségeket
Partnerkeresés (13.00-tól 17.00-ig): A résztvevők találkozókat szervezhetnek, hogy megvitassák a lehetőségeket és potenciális partnereket találjanak a jövőbeli együttműködéshez

A részletes program megtalálható az esemény honlapján.

Az esemény honlapja, regisztráció: https://www.b2match.com/e/cultural-heritage-infoday2025

Hogyan segíthetik a digitális eszközök a körforgásos gazdaságot? - webinárium
2025-06-03 10:00 - 12:00 | Online
A webinárium során bemutatásra kerülnek innovatív digitális eszközök, amelyek támogatják a fenntartható tervezést és gyártást, valamint segítik a körforgásosságot célzó döntéshozatalt az autóipari és elektronikai értékláncokban.

A résztvevők első kézből ismerhetik meg, hogyan működik a TXT digitális információmegosztó platformja és újrahasználati piactere, illetve ezek miként növelik az értéklánc átláthatóságát. Bemutatásra kerül továbbá, hogy a SUPSI módszertanai és eszközei hogyan támogatják a fenntarthatósági és körforgásossági döntéseket az életciklus-elemzés (LCA) és tanácsadás révén; a MARAS Recycling Simulation Tool-ja miként értékeli az újrahasznosítást, az életciklus végi (EoL) fenntarthatóságot és körforgásosságot; valamint hogyan támogatja az OFFIS által kialakított digitális iker a döntéshozatalt a gyártási folyamatokban.
A részvétel előzetes regisztrációhoz kötött:

REGISZTRÁCIÓ
PROGRAM
10:30 – 10:35 A CIRC-UITS PROJEKT BEMUTATÁSA – Paolo Rosa, adjunktus, Politecnico di Milano (POLIMI)
10:35 – 10:45 CIRC-UITS DIGITÁLIS ESZKÖZÖK: körforgásosság előmozdítása az elektronikai iparban – Mattia Calabresi, szoftvermérnök, TXT e-tech
10:45 – 11:00 CIRC-UITS ESZKÖZTÁR: élő bemutató – Mattia Calabresi, ipari szoftvermérnök, TXT e-tech , Federico Camilletti, szoftvermárnök, TXT e-tech
11:00 – 11:15 MÓDSZERTANOK ÉS ESZKÖZÖK FENNTARTHATÓ ÉS KÖRFORGÁSOS DÖNTÉSTÁMOGATÁSHOZ AZ IPARI GYÁRTÁSBAN: LCA és tanácsadás – Guiseppe Landolfi, kutatómérnök, Scuola universitaria professionale della Svizzera italiana (SUPSI), Alessandro Fontana, vezető oktató és kutató, Scuola universitaria professionale della Svizzera italiana (SUPSI)
11:15 – 11:30 ÚJRAHASZNOSÍTÁSI SZIMULÁCIÓ: módszertan és eszköz az újrahasznosítás, az EoL fenntarthatóság és körforgásosság értékelésére – Dr. ir. Antoinette van Schaik, ügyvezető igazgató, Material Recycling and Sustainability (MARAS) B.V.
11:30 – 11:45 DIGITÁLIS IKER tanácsadási funkciókkal – Dr. Ing. Alexandra Pehlken, kutatás-fejlesztési vezető, OFFIS – Institute for Information Technology, M.Sc. Lisa Dawel, kutató, OFFIS – Institute for Information Technology
11:45 – 12:00 KÉRDÉSEK & VÁLASZOK
12:00 – 12:05 ZÁRSZÓ – Paolo Rosa, adjunktus, Politecnico di Milano (POLIMI)

Török-Magyar Üzleti Fórum 2025 - Győrben
2025-06-03 10:00 - 15:00 | Győr-Moson-Sopron Vármegyei Kereskedelmi és Iparkamara székháza, Szent István út 10/A., Győr, Győr-Moson-Sopron, 9021, Magyarország
Ismerje meg a török befektetési, üzleti és együttműködési lehetőségeket, bővítse üzleti kapcsolatait török vállalkozásokkal június 3-án, a győri kamarában!

Időpont: 2025. június 3. (kedd)
Helyszín: GYMSM KIK székháza, Baross Gábor terem (9021 Győr, Szent István út 10/A.)
A Győr- Moson-Sopron Vármegyei Kereskedelmi és Iparkamara a Török Köztársaság Budapesti Nagykövetségével együttműködve Török-Magyar Üzleti Fórumot szervez 2025. június 3-án. A rendezvény első felében a résztvevő vállalkozások részletes tájékoztatást kapnak a török befektetési, üzleti és együttműködési lehetőségekről. Délután pedig B2B üzleti megbeszéléseket folytathatnak az eseményre érkező török vállalkozásokkal.
A rendezvényen történő részvétel díjmentes, de előzetes regisztrációt igényel.
Regisztrálni ITT lehet 2025. május 28. (szerda) 16 óráig.
Kérjük, amennyiben B2B-re jelentkezik, jelölje meg azokat a török vállalkozásokat, akikkel megbeszélést kíván folytatni. Felhívjuk figyelmüket, hogy a tárgyalások munkanyelve angol.
A török vállalkozások listáját itt találják: Török-Magyar Üzleti Fórum
Az Enterprise Europe Network keretében a „Hungarian Consortium for Enterprises” c. projekt megvalósulását az Európai Bizottság és a Miniszterelnökség Területfejlesztési Parlamenti Államtitkársága támogatja.

World Sauna Forum 2025
2025-06-04 - 2025-06-05 | Jyväskylä, Finland
A World Sauna Forum 2025 a világ legpihentetőbb üzleti eseménye. Az esemény a szaunázás szerelmeseinek globális találkozója, ahol előadók, kapcsolatépítési lehetőségek és számos magával ragadó szaunaélmény várja a résztvevőket. A 2025. június 4-6. között megrendezésre kerülő esemény a finnországi Jyväskyläbe hozza össze a vállalatokat, vásárlókat és szakembereket, hogy megvitassák a finn szaunát és annak számos üzleti lehetőségét, valamint a lehetséges együttműködéseket.
Az Enterprise Europe Network szervezi a partnerkeresést a 2025-ös World Sauna Forumon.
A World Sauna Forum résztvevői a partnerkereső programban találkozókat szervezhetnek más regisztrált résztvevőkkel, amit megtarthatnak online vagy a helyszínen személyesen.
Időpont: 2025.06.04-05.
Helyszín: Jyväskylä, Finnország
Regisztráció az eseményre: https://www.b2match.com/e/wsf2025matchmaking
Az esemény weboldala: https://worldsaunaforum.com/

Frissítse adózási ismereteit! Aktuális újdonságok az adózásban!
2025-06-04 09:00 - 10:30 | Pécsi Kereskedelmi Központ, Majorossy Imre utca 36., Pécs, Magyarország
A Nemzeti Adó- és Vámhivatal Baranya Megyei Adó- és Vámigazgatósága negyedik alkalommal tart szezonnyitó tájékoztatót a Pécs-Baranyai Kereskedelmi és Iparkamarával közös szervezésben. A három félórás blokkból álló tájékoztatón az adategyeztetésről, a késedelmi pótlék új elszámolási rendjéről és az eNYUGTA rendszerről kapunk információkat.

Időpont: 2025. június 4. 9:00-10:30
Helyszín: Pécsi Kereskedelmi Központ (7625 Pécs, Dr. Majorossy Imre utca 36.)

Program:

08:30-09:00
Regisztráció

09:00-09:30
Adategyeztetés, az új eljárási forma – Az új adategyeztetési eljárás nem ellenőrzés, hanem partnerként kezeli az adózókat, a hivatal elsőként őket kérdezi meg az észlelt hiba okáról, és elsőként ők kapnak lehetőséget a javításra is.

Dr. Farkas Petra osztályvezető, Ügyfélszolgálati Osztály, Nemzeti Adó- és Vámhivatal Baranya Vármegyei Adó- és Vámigazgatósága

09:30-10:00
A késedelmi pótlék új elszámolási rendje – 2025. január 1-jétől a késedelmi pótlék felszámításának, előírásának szabályai és az erről szóló értesítési gyakorlat is megváltozott.

Spolár Judit főosztályvezető-helyettes, Nyilvántartási Osztály 2., Nemzeti Adó- és Vámhivatal Baranya Vármegyei Adó- és Vámigazgatósága

10:00-10:30
eNYUGTA – egy új korszak kezdete! – 2025. április 1-től lépett hatályba az e-pénztárgépekről szóló rendelet, amely véget vethet a papírnyugtakorszaknak. Most a fejlesztőké a főszerep, idén júliustól pedig már üzembe is helyezhetők – a NAV által engedélyezett – e-pénztárgépek.

Pozsárkó Péter főosztályvezető-helyettes, Helyszíni Ellenőrzési Osztály, Nemzeti Adó- és Vámhivatal Baranya Vármegyei Adó- és Vámigazgatósága

A rendezvény ingyenes, de regisztrációhoz kötött! Kérjük részvételi szándékát június 3. 12.00 óráig jelezze! Köszönjük!

A rendezvényre a jelentkezés lezárult.

Üzleti környezet Törökországban
2025-06-04 14:00 - 16:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara Üzleti környezet Törökországban címmel tájékoztató rendezvényt szervez, melynek célja, hogy isztambuli és ankarai külgazdasági attaséink előadásában naprakész információkat adjon Törökország gazdasági helyzetéről és az aktuális üzleti lehetőségekről.

Az eseményre várnak minden török piac iránt érdeklődő magyar cég képviselőjét.
Az esemény előzetes programja csatoltan található: PROGRAM

REGISZTRÁCIÓ és további információ: ITT

AI alkalmazása az üzleti- és a mindennapi életben
2025-06-09 - 2025-06-13 | Majorossy Imre utca 36., Pécs, Baranya, 7625, Magyarország
Az esemény keretében inspiráló plenáris ülések, informatív workshopok és célzott találkozók biztosítanak lehetőséget ismeretszerzésre és új üzleti vagy tudományos kapcsolatok építésére.

A rendezvény elsődleges célja, hogy elősegítse a mesterséges intelligencia területén érdekelt felek közötti érdemi kapcsolatokat és együttműködéseket, és ezáltal előmozdítsa az innováció élénk ökoszisztémájának kialakulását. Az iparági szakértők, vállalkozások és kutatók összehozásán keresztüli cél, hogy feltárják a mesterséges intelligencia sokrétű alkalmazásait mind az üzleti tevékenységekben, mind a mindennapi életben. Az esemény célja, hogy a tudáscserén, a hálózatépítésen és az értő vitákon keresztül katalizálja az iparágakra pozitív hatást gyakorló mesterséges intelligencia-megoldások fejlesztését és megvalósítását.
Időpont: 2025.06.09-13.
Helyszín: Varsó, Lengyelország
További információ, regisztráció: https://aiabel2025.b2match.io/

Innováció és versenyképesség - cégérték növelés, forráshoz jutás
2025-06-11 10:00 - 13:30 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Az Enterprise Europe Network célkitűzése a hazai kis- és középvállalkozások versenyképességének növelése, nemzetközi kapcsolatrendszerük bővítése. A HEPA Magyar Exportfejlesztési Ügynökség 2023-ban Üzleti Klub néven indított rendezvénysorozat az elmúlt évek kihívásaira válaszul, ahol olyan témákat dolgoznak fel meghívott szakértő előadókkal, amelyek valamennyi gazdálkodó szerv számára hasznosak lehetnek.

Helyszín: Budapest 1027, Kacsa utca 15-23. HEPA Rendezvényterem (fszt.)
Időpont: 2025. június 11. 10:00-13:30
A soron következő rendezvény témája:
Horizont Európa program Innovation Action típusú felhívásairól
Előadók: Schultheisz Máté és Kállay Tamás – Nemzeti Kapcsolattartó Pont Hálózat / NCP Network Hungary-Nemzetközi Együttműködési Főosztály/ Nemzeti Kutatási, Fejlesztési és Innovációs Hivatal képviseletében
valamint
Sikerhez vezető út – nemzetközi pályázatok
Nemzetközi projektekhez/pályázatokhoz történő kapcsolódás és a kutatás-fejlesztési, valamint az innovációs projektek sajátosságai.
Jó gyakorlatok a tervezéstől a megvalósításon keresztül a projektek sikeres zárásáig. A szellemivagyon-gazdálkodás, a cégértéknövelés, a folyamatok és a digitalizáció, valamint a kutatás-fejlesztési és innovációs projektek kapcsolata. Felkészülés az 56001 innovációmenedzsment szabványra.
Előadók: Kiss János József innovációs és iparjogvédelmi szakmérnök magyar és európai szabadalmi ügyvivő, valamint Glósz Andrea ügyvezető, Glósz és Társa System.
A kiscsoportos workshopon való részvétel díjmentes, azonban előzetes regisztráció szükséges. A résztvevők száma korlátozott, a regisztráció a jelentkezés sorrendjében történik. A sikeres elfogadott regisztrációról értesítést küldenek.
Regisztrálni az alábbi linken lehetséges június 5-ig:
https://barinfo.questionpro.com/t/AO5AtZ6GCn

XVII. Pécsi Pénzügyi Napok
2025-06-12 - 2025-06-13 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
A Magyar Okleveles Adószakértők Egyesülete (MOKLASZ), a partner szakmai szervezetekkel közös szervezésben, immár tizenhetedik alkalommal rendezi meg a pénzügyi-számviteli szakemberek legnagyobb országos találkozóját,
NAPRAKÉSZEN A PÉNZÜGY-SZÁMVITELBEN
/Elmélet és gyakorlat/
címmel a
a XVII. Pécsi Pénzügyi Napokat.
Két plenáris ülés, és tíz szekció -, aktuális gyakorlati témák és izgalmas kutatási eredmények, felkért méltán népszerű – előadók, valamint a patinás helyszín biztosítéka a sok éves sikeres sorozat méltó folytatásának. Ráadásul a szakmai programot követően felhőtlen kikapcsolódást ígérnek a rendezvény kísérő programjai.
Időpont: 2025. június 12-13.
Helyszín: Pécsi Tudományegyetem Közgazdaságtudományi Kar vagy ÉLŐ ONLINE közvetítés
KREDITPONT (személyes részvétel esetén):
adótanácsadó, adószakértő, okleveles adószakértő: 5 kreditpont;
könyvelő: 4 kreditpont.
KEDVEZMÉNY: A PBKIK tagjaként Ön 69.900 Ft helyett 24.900 Ft + áfa / fő áron jelentkezhet a kétnapos konferenciára!
A kedvezményért írjon a pohli.krisztina@pbkik.hu email címre.
További információért és a jelentkezéshez kattintson ide! >> XVII. Pécsi Pénzügyi Napok

Free From Specialty Food & Wine 2025 - üzleti lehetőségek a mindenmentes élelmiszerek piacán
2025-06-17 - 2025-06-18 | Bécs, Ausztria
Csatlakozzon a Free From & Specialty Food 2025 üzletember találkozóihoz, és építsen értékes kapcsolatokat az élelmiszeripar vezető szereplőivel!

A célzott B2B megbeszélések lehetőséget kínálnak új beszállítók, forgalmazók és üzleti partnerek megtalálására a mentes és speciális élelmiszerek piacán.
Fedezze fel az iparági trendeket, bővítse nemzetközi hálózatát, és szerezzen versenyelőnyt ezen a dinamikusan növekvő területen!
Kiemelt területek:

Mentes élelmiszerek
Növényi eredetű, vegán, funkcionális, organikus
Alapanyagok
Gourmet és kézműves ételek és élelmiszerek
Csomagolás mentes élelmiszerek
Bor

A B2B találkozóra 2025. április 30. előtt regisztrálók számára ingyenes belépés biztosított a kiállításra: Free From & Speciality Food 2025
Üzletember találkozó: REGISZTRÁCIÓ

További információ: een@pbkik.hu

MI Workshop – Nézze meg, hogyan tanul a mesterséges intelligencia!
2025-06-18 08:30 - 14:00 | Majorossy Imre utca 36., Pécs, Baranya, 7625, Magyarország
Bár az MI-megoldások egyre nagyobb jelentőséget kapnak, sok európai vállalat, különösen a kis- és középvállalkozások, még mindig a felhasználásuk kezdeténél tartanak, hiszen komoly kihívást jelenthet beilleszteni a céges struktúrákba az MI-megoldásokat. Többek között ezt a folyamatot is támogatja a Digital Coach Intelligence (DCI) elnevezésű EU-s projekt, melynek a Pécs-Baranyai Kereskedelmi és Iparkamara is partnere.
Érdekli, hogyan működik a mesterséges intelligencia? Kíváncsi, mivel „etetik”, hogyan tanul képekből, és hogyan old meg feladatokat?
Jöjjön el az interaktív MI Workshopra, ahol:

Képeken keresztül mutatjuk meg, hogyan „gondolkodik” az MI,
Feladatokon keresztül kipróbálhatja, milyen neki „tanítani” valamit,
Megtudhatja, milyen adatokat használ, hogyan értelmez képeket, szöveget és hangot,
Ráláthat arra is, hogyan alakíthatjuk felelősen az MI működését.

A workshop játékos, közérthető formában mutatja be a technológia hátterét – előképzettség nem szükséges, csak nyitottság!
Fedezze fel, hogyan működik a jövő technológiája!
Időpont: 2025.06.18
Helyszín: Informatikai Ágazati képzőközpont – 7622 Pécs, Siklósi út 3.
8:30 – 9:00: Regisztráció
9:00 – 9:30: A DCI projekt bemutatása – Nagy Eszter, PBKIK
9:30 – 12:00: Mit értünk MI alatt a gyakorlatban? – Herbály István, Contrall Kft.
12:00 – 12:30 Ebédszünet
13:00 – 14:00 Workshop
További információ és regisztráció: Nagy Eszter nagy.eszter@pbkik.hu, Pohli Krisztina pohli.krisztina@pbkik.hu
Regisztrációs határidő: 2025. június 16. 12:00

Célpiaci képzés - USA
2025-06-18 09:00 - 16:30 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Célpiaci fókuszban az Amerikai Egyesült államok – üzleti lehetőségek a világ legnagyobb gazdaságában témában indít két napon keresztül tartó képzést a HEPA júniusban.
Az Egyesült Államok a világ egyik legnagyobb, leginnovatívabb és legversenyképesebb piaca – ahol a lehetőségek mellett a kihívások is komolyak. Ha egy cég sikeresen akar megjelenni az USA-ban, stratégiai, jogi, üzleti és kulturális szempontból is felkészültnek kell lennie.
A képzés időpontja: 2025.06.18. és 25.
Helyszín: HEPA Magyar Exportfejlesztési Ügynökség székháza – Földszinti Rendezvényterem
1027 Budapest, Kacsa utca 15-23.

A képzés során:

Átfogó képet adnak az ország gazdasági, politikai és kulturális hátteréről
Bemutatják Magyarország és az USA gazdaságdiplomáciai kapcsolatrendszerét
Ismertetik a piacra lépés előnyeit és kockázatait, valamint az aktuálisan ígéretes ágazatokat
Foglalkoznak interkulturális és protokoll ismeretekkel
Valós példákon keresztül mutatják be a sikeres magyar exportőrök tapasztalatait az amerikai piacon

Kinek ajánljuk?
Exportálásban gondolkodó kis- és középvállalkozásoknak, és mindenkinek, aki reális eséllyel akar belépni az USA piacára – nem csak álmodozni róla.
Részvétel: regisztrációhoz kötött, 9900 Ft/fő
Regisztráció: https://barinfo.questionpro.com/a/TakeSurvey?tt=pDa7BRejv0IECHrPeIW9eQ%3D%3D
További információ: https://exportacademy.hu/index.php/events/celpiaci-kepzes-usa/
https://exportacademy.hu/index.php/events/celpiaci-kepzes-usa-2/

Gourmet Üzleti Találkozó 2025
2025-06-19 - 2025-06-20 | Majorossy Imre utca 36., Pécs, Baranya, 7625, Magyarország
A kereskedelmi lehetőségek előmozdítására és Nouvelle-Aquitaine agrár-élelmiszeripari és borászati ágazatának kiválóságának bemutatására rendezett esemény összeköti a helyi termelőket és a nemzetközi vásárlókat, hogy új piacokat fedezzenek fel és megerősítsék a globális partnerségeket.

Az esemény a prémium élelmiszer- és italtermékeket kereső nemzetközi vásárlókat célozza meg. Akár termékportfólióját szeretné bővíteni, akár új beszállítókat szeretne felfedezni, vagy saját márkás lehetőségeket szeretne kialakítani, ez az esemény közvetlen hozzáférést biztosít Franciaország egyik leghíresebb gasztronómiai régiójának, Nouvelle-Aquitaine legszínvonalasabb termelőihez.
Időpont: 2025.06.19-20.
Helyszín: Bordeaux, Franciaország
Regisztráció: https://gourmetbusinessmeeting.com/
